Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1151

12. LAP HASADÓANYAGOK UN szám 2918, 2977 1. Anyagok A radioaktív anyagokat, amelyek egyben hasadóanyagok is, úgy kell csomagolni, fuvarozni és tárolni, hogy a nukleáris kritikus biztonságra vonatkozó előírások alatt az ezen a lapon meghatározott követelmények és a radioaktivitásra vonatkozóan a 6–11. lapon meghatározott követelmények teljesüljenek. A kritikusság értékéneak a normál fuvarozás és balesetek esetén valószínű körülmények között meg kell maradnia. Ide tartoznak: 2918 Radioaktív anyagok, hasadók, m.n.n., 2977 Urán-hexafluorid, hasadó, 1 %-nál nagyobb 235-urán tartalommal. 1.2 Hasadóanyagok a 233-urán, 235-urán, 238-plutónium, 239-plutónium, 241-plutónium és ezen anyagok minden kombinációja, kivéve a besugárzatlan természetes uránt, szegényített uránt, és az olyan természetes vagy szegényített uránt, amelyet kizárólag termikus reaktorokban sugároztak be. 1.3 A hasadóanyagokat tartalmazó küldeményeknek a küldeménydarab radioaktivitásától függően valamely másik lap előírásainak is teljes mértékben meg kell felelniük. Megjegyzés: Járulékos veszélyes tulajdonságok esetén a 7.1.1.4 pont feltételeit is be kell tartani. 2. Csomagolás/küldeménydarabok 2.1 A következő anyagok az ezen a lapon összefoglalt különleges csomagolási előírások alól mentesülnek, azonban a radioaktív anyagtól függően valamely más lap előírásainak kell megfelelniük: – hasadóanyagok küldeménydarabonként legfeljebb 15 g mennyiségben, az 2.7 Függelék 2. pontjában előírt feltételek mellett; – homogén hidrogéntartalmú oldatok korlátozott koncentrációban és mennyiségben az 2.7 Függelék 1.6.6.6 pont 3. táblázatának megfelelően; – egyenletesen eloszlatott dúsított urán legfeljebb 1 % 235-urán tartalommal és az 235-urán tartalom legfeljebb 1 tömeg%-át kitevő összes plutónium és 233-urán tartalommal, azzal a feltétellel, hogy amennyiben a 235-urán fém, oxid vagy karbid formában van jelen, a küldeménydarabon belül rács elrendeződés nem jöhet létre. – olyan anyag, amely 10 literenként legfeljebb 5 g hasadóanyagot tartalmaz; – küldeménydarabok, amelyek legfeljebb 1 kg olyan plutóniumot tartalmaznak, amelyek legfeljebb 20 tömeg%-a áll 239-plutóniumból, 241-plutóniumból vagy e radionuklidok kombinációjából; – uranil-nitrát-oldatok, amelyek legfeljebb 2 tömeg% 235-uránnal vannak dúsítva a 235-urántartalom legfeljebb 0,1 tömeg%-át kitevő összes plutónium- és 233-urántartalommal, és a nitrogén és urán atomaránya legalább kétszeres. 2.2 A hasadóanyagot tartalmazó minden más küldeménydarabnak meg kell felelni azon küldeménydarab típus előírásainak, amely a hasadóanyag radioaktivitása miatt szükséges és ezenkívül a hasadóanyagokat tartalmazó küldeménydarabokra az 2.7 Függelék 2.12 pontjában meghatározott kiegészítő előírásoknak. 2.3 Minden hasadóanyagot tartalmazó küldeménydarab mintájának a származási ország illetékes hatóságai által, valamint minden olyan ország illetékes hatóságai által, amelyeken keresztül vagy amelyekbe a küldeménydarabot fuvarozzák, engedélyezettnek kell lenni, azaz többoldalú engedély szükséges. 2002/105/II. szám 2.4 A hasadóanyagot tartalmazó küldeménydarab külső oldalán megfelelő szerkezetnek (pl. ólomzárnak) kell lenni, amely nem könnyen törhető össze, és amelynek sértetlen állapota bizonyítja, hogy a küldeménydarabot nem nyitották fel. 3. A legnagyobb megengedett sugárzási szint Lásd a megfelelő lapot az áru radioaktív tulajdonságainak figyelembevétele mellett. 4. Szennyeződési határértékek a küldeménydarabokon, kocsikon, konténereken, tartálykocsikon, tankkonténereken és egyesítőcsomagolásokon Lásd a megfelelő lapot az áru radioaktív tulajdonságainak figyelembevétele mellett. 5. A kocsik, azok szerelvényeinek és részeinek sugármentesítése (dekontaminálása) és újrahasználata Lásd a megfelelő lapot az áru radioaktív tulajdonságainak figyelembevétele mellett. 6. Egybecsomagolás A hasadóanyagokat tartalmazó küldeménydarab csak az ezen anyagok alkalmazásához szükséges tárgyakat és dokumentumokat tartalmazhatja, amennyiben azok és a csomagolás vagy az anyag között semmiféle olyan kölcsönhatás nem jöhet létre, ami a küldeménydarab biztonságát (beleértve a radioaktív anyag kritikus tömegével kapcsolatos nukleáris kritikusság biztonságát) csökkentheti. 7. Együvé rakás Lásd a 7.4.7 pontot. 8. Jelölések és veszélyességi bárcák a küldeménydarabokon, konténereken, tartálykocsikon, tankkonténereken és egyesítőcsomagolásokon 8.1 Lásd a 7.4.8 pontot. 8.2 A küldeménydarabokon a külső oldalon olvashatóan és tartós módon fel kell tüntetni a következő feliratokat: – a típustól függően «A TÍPUS», «B(U) TÍPUS», «B(M) TÍPUS» («Tip A», «Tip V(U)», «Tip V(M)». – az illetékes hatóság által kiadott jelölő számot. 9. Veszélyességi bárcák a kocsikon (a tartálykocsik kivételével) Lásd a 7.4.9 pontot. 10. Fuvarokmányok 10.1 Az engedélyezési és értesítési eljárások összefoglalását lásd a 11. táblázatban. 10.1.1 A fuvarlevélbe az «Áru megnevezése» rovatba következő bejegyzést kell tenni: vagy «2918 Radioaktív anyag, hasadó, m.n.n., IF, AF, B(U)F vagy B(M)F típusú küldeménydarabban, SZMGSZ 2. Melléklet 7 osztály 12. lap» (« 2918 deléçiesé radioaktivníe veçestva, n.u.k., v upakovke tipa 1-F, tipa A-F, tipa B(U)F, klass 7, Kartoxka 12 Pril. 2 k SMGS»), vagy «2977 urán-hexafluorid, hasadó, 1 %-nál nagyobb 235-urán tartalommal, radioaktív anyag engedélyezett küldeménydarabban, SZMGSZ 2. Melléklet 7 osztály 12. lap» («2977 geksaótorid urana, deléçijsé, coderfaçij bolee 1% urana-235, radioaktivnoe veçestvo v utverfdennoj upakovke, klass 7, Kartoxka 12 Pril. 2 k SMGS»). A 7.9 és a 7.10 pont szerinti egyéb adatokat is meg kell említeni. 10.2 A fuvarlevél 50. rovatába keresztet kell tenni. 10.3 A feladónak hasadóanyagot tartalmazó küldeménydarabok minden fuvarozását megelőzően rendelkeznie kell valamennyi megfelelő bizonyítvánnyal. A fuvarlevélhez csatolni kell a vonatkozó bizonyítványokat, amiről bejegyzést kell eszközölni a fuvarlevél 23. rovatába. Ezek a következők: – a küldeménydarab-minta többoldalú jóváhagyási bizonyítványa, amely hasadóanyagot tartalmazó minden küldeménydarab-miuntához kötelező; – többoldalú fuvarozási engedély, ha a hasadóanyagokat tartalmazó küldeménydarabok összegzett szállítási mutatószáma maghaladja az 50-et, vagy más, a megfelelő lapokon előírt feltételek esetén. 2002/105/II. szám 10.4 Az okmányokat illetően a további előírásokra nézve lásd a megfelelő lapot, figyelembe véve az áru rdioaktív tulajdonságait. 11. Tárolás és feladás Lásd a 7.4.11. pontot. 12. Küldeménydarabok, konténerek, tartálykocsik, tankkonténerek és egyesítőcsomagolások fuvarozása 12.1 Lásd a 7.4.12.2 pontot. 12.2 Az olyan küldeményeknél, amelyeket kizárólagos használat mellett fuvaroznak, az összegzett szállítási mutatószám a 100-at nem haladhatja meg. 12.3 A hasadóanyagokat tartalmazó küldeménydarabokat, amelyek szállítási mutatószáma a nukleáris kritikusság ellenőrzésére való tekintettel a nullánál nagyobb, nem szabad egy egyesítőcsomagolásban fuvarozni. 12.4 A többi vasúttal való megegyezés szükségességére lásd a 7.1.1.3 pontot. 13. Egyéb előírások Lásd a 7.4.13 pontot. 2002/105/II. szám

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes